Diari Oficial de la Generalitat Valenciana


Sumari del DOGV 9986, del 18-11-2024 (2024/11996)

RESOLUCIÓ de 29 d’octubre de 2024, de la Direcció General, per la qual s'inclou la utilitat AJORNA’T de presentació telemàtica de sol·licituds d'ajornaments i fraccionaments en les accions dels models 600, 620, 650 i 651 d'autoliquidacions dels impostos sobre transmissions patrimonials i actes jurídics documentats i sobre successions i donacions en l'annex I de l'Orde de 21 de novembre de 2003, de la Conselleria d'Economia, Hisenda i Ocupació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11036

CVE
:   EVKP-P-8548-32643

Data del document
:   28-10-2024

Organisme emissor
:   Agència Tributària Valenciana

Tipus de document
:   Resolució

Anàlisi jurídica

 Descriptors 

:   * hisenda regional
    * procediment administratiu
    * capacitat jurídica
    * telecomunicació
    * transmissió de dades
    * impost
    * declaració fiscal
    * telemàtica

Amb la finalitat de reforçar l'abast efectiu de l'ampliació de l'elenc d'accions de presentació telemàtica d'autoliquidacions dels models 600 i 620 de l'impost sobre transmissions patrimonials i actes jurídics documentats, i 650 i 651 de l'impost sobre successions i donacions per a permetre la presentació d'autoliquidacions dels esmentats models amb sol·licitud d'ajornament fraccionament a través de la utilitat informàtica AJORNA’T, es proposa l'ampliació de l'annex I de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions liquidacions dels tributs la gestió dels quals competix a la Generalitat Valenciana.

L’esmentada nova ferramenta informàtica AJORNA’T permetrà la presentació telemàtica de sol·licituds d'ajornament fraccionament d'autoliquidacions dels esmentats models, tant de manera simultània a la presentació de les respectives autoliquidacions com amb posterioritat a esta presentació inicial.

Dins de la ferramenta, la implantació de les diferents utilitats que comprén s'anirà efectuant de manera progressiva, en la mesura que es desenrotllen i es posen en funcionament, començant amb les sol·licituds d'ajornament fraccionament per l'import total degut, a través de determinats models de sol·licitud i amb la posterior extensió a altres models de sol·licitud, i a les sol·licituds d'ajornament fraccionament de part del deute.

De conformitat amb el que es disposa en l'apartat primer, número dos, de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions liquidacions dels tributs la gestió dels quals competix a la Generalitat Valenciana, en la redacció que en fa l'Orde 3/2021, de 24 de març, de la Conselleria d'Hisenda i Model Econòmic, l'accés a les tècniques electròniques, informàtiques i telemàtiques, relatives a la presentació i, si és el cas, el pagament per via telemàtica de declaracions, comunicacions, declaracions liquidacions, autoliquidacions o qualssevol altres documents, en relació amb els tributs la gestió dels quals competix a la Generalitat, s'efectuarà mitjançant l'habilitació d'utilitats, per a cada tipus o model de document amb transcendència tributària, en el sistema informàtic d'ajuda de la Generalitat a l'emplenament, presentació i, si és el cas, pagament de tals models tributaris. A este efecte, les tècniques habilitades, en el moment d'entrada en vigor d'esta orde, figuren incloses, amb la denominació d'accions, en el seu annex I. La posterior habilitació de qualsevol utilitat nova o la modificació o ampliació de l'àmbit subjectiu, objectiu o funcional de les ja existents s'haurà de realitzar mitjançant una resolució de la Direcció General de l'Agència Tributària Valenciana quan afecte els tributs i altres ingressos de dret públic la gestió i la recaptació dels quals tinga atribuïts esta entitat, com és el cas dels impostos sobre transmissions patrimonials i actes jurídics documentats i sobre successions i donacions.

En virtut de tot l’anterior, es resol l'ampliació de l'annex I de l'Orde 3/2021, de 24 de març, de la Conselleria d'Hisenda i Model Econòmic, l'accés a les tècniques electròniques, informàtiques i telemàtiques, relatives a la presentació i, si és el cas, pagament per via telemàtica de declaracions, comunicacions, declaracions liquidacions, autoliquidacions o qualssevol altres documents, en relació amb els tributs la gestió dels quals competix a la Generalitat, incloent-hi les noves accions relatives a la presentació telemàtica d'autoliquidacions dels models 600 i 620 de l'impost sobre transmissions patrimonials i actes jurídics documentats, i 650 i 651 de l'impost sobre successions i donacions amb sol·licitud d'ajornament o fraccionament a través de la utilitat informàtica AJORNA’T, amb el contingut que s'indica en l'annex I d’esta resolució.

ANNEX I

*Noves accions habilitades en els programes d'ajuda per a la presentació i pagament telemàtics*

|  |  |  |  |  |
| --- | --- | --- | --- | --- |
| *NÚMERO*  *MODEL* | *TIPUS DE DECLARACIÓ O AUTOLIQUIDACIÓ* | *TRIBUT* | *ACCIONS HABILITADES* | *FORMATS I ESPECIFICACIONS RELACIONADES* |
| 620 | AUTOLIQUIDACIÓ | IMPOST DE TRANSMISSIONS PATRIMONIALS I ACTES JURÍDICS DOCUMENTATS  –  COMPRAVENDA DE VEHICLES USATS | Presentació i sol·licitud d'ajornament o fraccionament a través de la utilitat AJORNA’T de la plataforma de tramitació electrònica de la GVA. Les subutilitats s'aniran establint, en funció de la disponibilitat tècnica, per models de sol·licitud i pel total o part del deute | Format de la còpia impresa dels justificants electrònics de presentació de la sol·licitud establits en l’annex II de la present resolució |
| 600 | AUTOLIQUIDACIÓ | IMPOST DE TRANSMISSIONS PATRIMONIALS I ACTES JURÍDICS DOCUMENTATS | Presentació i sol·licitud d'ajornament o fraccionament a través de la utilitat AJORNA’T de la plataforma de tramitació electrònica de la GVA. Les subutilitats s'aniran establint, en funció de la disponibilitat tècnica, per models de sol·licitud i pel total o part del deute | Format de la còpia impresa dels justificants electrònics de presentació de la sol·licitud establits en l’annex II de la present resolució |
| 650 | AUTOLIQUIDACIÓ | IMPOST SOBRE SUCCESSIONS I DONACIONS-ADQUISICIONS MORTIS CAUSA | Presentació i sol·licitud d'ajornament o fraccionament a través de la utilitat AJORNA’T de la plataforma de tramitació electrònica de la GVA. Les subutilitats s'aniran establint, en funció de la disponibilitat tècnica, per models de sol·licitud i pel total o part del deute | Format de la còpia impresa dels justificants electrònics de presentació de la sol·licitud establits en l’annex II de la present resolució |
| 651 | AUTOLIQUIDACIÓ | IMPOST SOBRE SUCCESSIONS I DONACIONS ADQUISICIONS INTER VIVOS | Presentació i sol·licitud d'ajornament o fraccionament a través de la utilitat AJORNA’T de la plataforma de tramitació electrònica de la GVA. Les subutilitats s'aniran establint, en funció de la disponibilitat tècnica, per models de sol·licitud i pel total o part del deute | Format de la còpia impresa dels justificants electrònics de presentació de la sol·licitud establits en l’annex II de la present resolució |

  
  

València, 28 d'octubre de 2024

Sonia Encarnación Díaz Español

Directora general de l'Agència Tributària Valenciana

Esta disposició conté annexos. Consulteu-ne la versió en PDF.